30 d, 1. Ussing. 
denne sidste Halvdel, der vedkommer os her; den er afbildet 
i Roschers Lexikon III Sp. 573. Øverst i Billedet troner Zeus 
imellem Himmellegemerne, Solen, Maanen og Dioskurerne. 
Under hans Fødder Himmelhvælvingen, Caelus, fremstillet som 
en gammel Mand med Kappen hvælvet over sit Hoved; kun 
Overkroppen viser sig over Skyerne. Nederst finde vi til venstre 
Okeanos og Tethys, til højre en Kvinde siddende paa en 
Klippe; ved Siden af hende en liggende Ko; foran hende og 
lænet op til hende, saa at det er klart, at de høre sammen, 
en liggende Mand. Hans Hoved er tabt, og der er ingen 
Attributer, der kunde lede til at bestemme hans Navn. Medens 
man antog den kvindelige Figur for Jorden, har man her 
været i Tvivl, om den mandlige skulde være en Flodgud eller 
en Bjerggud; Robert tænkte paa Olympos, Zoéga, fra hvis 
Haand der foreligger en udførlig Beskrivelse, paa Flodguden 
Peneos, i hvilket Tilfælde den kvindelige Figur da maatte 
være Thessalien!. Han har vistnok Ret i snarere at tænke 
paa et enkelt Land end paa hele Jorden, thi disse to Figurer 
ere udførte i større Maalestok end Caelus og Oceanus, de ere 
betegnede som Forgrundsfigurer, der tilhøre en anden Kreds 
af Væsener. Men det maa vel snarere være Paris og Idabjerget? ; 
han er jo dog Hovedpersonen i hele dette Billede. Men der 
er ikke Grund til at dvæle længere herved, efter at Robert 
har oplyst, at hele den højre Rand af Relieffet, hvortil Kvinde- 
figuren hører, for en stor Del skyldes moderne Restauration. 
Nok er det: der haves intet Bevis, ja ikke engang nogen Sand- 
synlighed for at Romerne have fremstillet Jorden paa denne 
1 Citeret af Jahn i Berichte d. Såchs. Ges. 1849 S. 57: ,Si ponno con- 
siderare queste quattro figure come Tellus o, se si vole, Tessaglia, Peneo, 
Oceano, Tetys". 
2 Ida kunde man vel ogsaa kalde den liggende Kvindefigur paa den 
alexandrinske Vase med Paris Dom hos Furtwångler u. Reichhold, 
Griechische Vasenmalerei Taf. 40; thi der er næppe Grund til at optage 
Navnet Eutychia fra Carlsruhervasen, Overbeck, Gallerie heroischer Bilder 
bak 
14 
